Leonardas Gutauskas

Leonardas Gutauskas (1938 m. lapkričio 6 d. Kaune – 2021 m. rugsėjo 25 d. Vilniuje)Mirė nacionalinės kultūros ir meno premijos laureatas, rašytojas, tapytojas Leonardas Gutauskas. lrt.lt. 2021-09-25. Nuoroda tikrinta 2021-09-25.Danutė Jedzinskienė, Jūratė Sprindytė. Leonardas Gutauskas. Visuotinė lietuvių enciklopedija. 2018-08-16. Nuoroda tikrinta 2021-09-27. – Lietuvos rašytojas, tapytojas. 

 Biografija 
1965 m. baigė scenografijos studijas Lietuvos dailės institute. Nuo 1989 m. grupės „24“ narys, nuo 1967 m. – Rašytojų sąjungos, nuo 1976 m. – Dailininkų sąjungos narys.

Sūnūs – skulptorius, tapytojas Tadas Gutauskas ir tapytojas, vitražistas Simonas Gutauskas.Simono Gutausko tapyba: po simbolių skraiste slepiasi ir gaivalas, ir jautri siela. Bernardinai.lt. Nuoroda tikrinta 2023-09-24. 

 Kūryba 

 Literatūra 
Literatūroje debiutavo 1961 m. eilėraščių rinkiniu „Ištrūko mano žirgai“. Eilėraščiams būdingas panteistinis artumas gamtai, tapybiškas vaizdas, rafinuota metafora. Vėlesniuose poezijos rinkiniuose daiktiškumas siejamas su bibliniais įvaizdžiais. Išleido daugiau kaip 16 iliustruotų eilių knygų vaikams. Romane „Vilko dantų karoliai“ menininko savimonės brendimas rodomas lemtingų tautai istorinių įvykių fone, tekstas asociatyvus, gausu poetinių įvaizdžių. Romanas autobiografiškas, dalis kūrinio veiksmo vyksta autoriaus vaikystės kaime Vepriuose. Romane „Šešėliai“ gvildenama kaltės ir atleidimo tema. Romanuose „Laiškai iš Viešvilės“ (išverstas į vokiečių ir lenkų kalbas), „Plunksnos“. „Kazbek“ ryški refleksija menininko ir jautrios psichikos žmogaus likimo motyvais.

 Dailė 
Nutapė portretų (Sigitas Geda, 1969 m., Juozas Aputis, 1978 m., Petras Mazūras, 1983 m.), natiurmortų, religinių, mitologinių, abstrakčių kompozicijų („Ūla“ 1969 m., „Močiutės atminimui“ 1970 m., „Atsisveikinimas su sena sodyba“ 1974 m., „Motina. Vaikas ir sodas“ 1981 m., „Mergaitė su mediniu paukščiu“ 1982 m., „Žuvys ant žalios staltiesės“ 1983 m., „Malda“ 1993 m.). Jo tapyba išsiskiria savita bendražmogiškų temų – amžinybės, tautos istorijos ir atminties, žmogaus tobulėjimo interpretacija. Paveiksluose vyrauja sakralinė, iškilminga nuotaika, vaizdai metaforiški, paremti poetiniais įvaizdžiais, senovės graikų, Rytų civilizacijų, lietuvių tautodailės simboliais ir vaizdiniais, gamtos motyvai savitai perkurti. Ankstyviesiems paveikslams būdinga ekspresyvus dekoratyvumas, rafinuota secesinė stilizacija, vėlesniems – statiški, simboliški, meditatyvūs vaizdai. Figūros vaizduojamos sąlyginėje erdvėje, naudojami ikonografiniai elementai, simetriška, panaši į altorių paveikslus kompozicija, prislopintų sidabrinių spalvų gama.

Nuo 1960 m. dalyvavo parodose Lietuvoje ir užsienyje (Paryžius 1992 m., Sevilija ir Stokholmas 1994 m., Lisabona 1995 m.) Individualios parodos surengtos Lietuvoje 1965 m., 1967 m., 1978 m., 1987 m., 1988 m., 1990 m., 1994 m., 1995 m., 1996 m. Kūrinių turi Lietuvos dailės muziejus, Nacionalinis Čiurlionio dailės muziejus, užsienio (Rusijos) muziejai.

 Bibliografija 
Gutauskų sodybos vietoje Vepriuose pastatytas koplytstulpis|thumb
Romanai:Leonardas Gutauskas. Rašyk.lt
 Vilko dantų karoliai, romanas. 3 t. Vilnius: Vaga, 1990 m., 1994 m., 1997 m.
 Šešėliai, romanas. Vilnius: Lietuvos rašytojų sąjungos leidykla, 2001 m. ISBN 9986-39-167-9
 Laiškai iš Viešvilės, romanas. Vilnius: Vaga, 2001 m., išverstas į vokiečių ir lenkų kalbas ISBN 5-415-01511-6
 Plunksnos. Kazbek, romanai. Vilnius: Tyto alba, 2003 m. ISBN 9986-16-313-7
 Sapnų teologija, romanas. Vilnius: 2006 m. ISBN 9986-39-452-X
 Musė, studija, Palėpė, romanas. Vilnius: Vaga, 2007 m.

Poezija:
 Ištrūko mano žirgai: eilėraščiai. Vilnius: Vaga, 1961 m.
 Vartai po diemedžiu: eilėraščiai. Vilnius: Vaga, 1976 m.
 Svetingumo namai: eilėraščiai. Vilnius: Vaga, 1980 m.
 Krantas: eilėraščiai ir poemos. Vilnius: Vaga, 1982 m.
 Juokdarys: eilėraščiai. Vilnius: Vaga, 1985 m.
 Portretas. Vilnius: Vaga, 1988 m.
 Betliejus: eilėraščiai. Vilnius: Lietuvos rašytojų sąjungos leidykla, 1996 m.
 Popierinė dėžutė: eilėraščiai. Vilnius: Lietuvos rašytojų sąjungos leidykla, 1998 m.
 In fine: eilėraščiai. Vilnius: Lietuvos rašytojų sąjungos leidykla, 2004 m.

Vaikams:
 Du žvirbliai: eilėraščiai vaikams. Vilnius: Vaga, 1969 m.
 Vaško dvarelis: eilėraščiai, mįslės vaikams. Vilnius: Vaga, 1970 m.
 Girių giesmės devynbalsės: eilėraščiai vaikams. Vilnius: Vaga, 1972 m.
 Sakmės apie bičių darbus: poema vaikams. Vilnius: Vaga, 1973 m.
 Baltasparniai malūnėliai: eilėraščiai vaikams. Vilnius: Vaga, 1974 m.
 Juoda žemelė – baltas pyragėlis: eilėraščiai vaikams. Vilnius: Vaga, 1977 m.
 Dangaus kalvis Perkūnas: eilėraščiai vaikams. Vilnius: Vaga, 1980 m.
 Sidabro žuvys žaidžia: eilėraščiai vaikams. Vilnius: Vaga, 1981 m.
 Kur nakvoja vėjai: rinktinė. Vilnius: Vaga, 1983 m.
 Paukščių takas: eilėraščiai vaikams. Vilnius: Vyturys, 1986 m.
 Geležinė varlė: pasakos. Vilnius: Vyturys, 1988 m.
 Auksinė šiaudų šviesa: pasakos. Vilnius: Vyturys, 1989 m.
 Kam katinui ūsai: proza vaikams. Vilnius: Tyto alba, 1996 m.
 Paskutinė Čepkelių ragana: pasaka. Vilnius: Mažasis vyturys, 2002 m. ISBN 9955-05-049-7

Tekstai muzikos kūriniams:
 Trys pasakos: aukštam balsui ir fortepijonui; žodžiai muzikos kūriniui. Kompozitorius Teisutis Makačinas. Vilnius, 1977 m.
 Kolonom virpanti giesmė. Odė Laurynui Stuokai-Gucevičiui: chorui ir sopranui; žodžiai muzikos kūriniui. Kompozitorius Osvaldas Balakauskas. Vilnius, 1978 m.
 Girių giesmės: dvibalsės dainos vaikams; žodžiai muzikos kūriniui. Kompozitorius Antanas Rekašius. Vilnius, 1981 m.
 Prie mėlynos gėlės: ciklas chorui; žodžiai muzikos kūriniui. Vilnius, 1982 m.
 Spalvotas ciklas: žodžiai muzikos kūriniui. Vilnius, 1995 m.

 Įvertinimas 
 1981 m. – LTSR valstybinė premija.
 1992 m. – Lietuvos rašytojų sąjungos premija už geriausią 1990–1991 kūrinį – romaną „Vilko dantų karoliai“.
 1995 m. – Stasio Šimkaus premija už eiles N. Sinkevičiūtės „Spalvotam ciklui“.
 1998 m. – Vyriausybės kultūros ir meno premija.
 2001 m. – Literatūrinė „Varpų“ premija už romaną „Raudonoji jūra“.
 2001 m. – Lietuvos nacionalinė kultūros ir meno premija už prozos ir poezijos kūrinius.
 2007 m. – Žemaitės premija.
 2009 m. – Liudo Dovydėno premija už romaną "Daiktai".
 2014 m. – Vlado Šlaito premija

 Šaltiniai 

Kategorija:Lietuvos nacionalinės kultūros ir meno premijos laureatai
Kategorija:Lietuvos rašytojai
Kategorija:Lietuvos tapytojai
Kategorija:Lietuvos poetai
Kategorija:LTSR valstybinės premijos laureatai